als_Latn dik_Latn sag_Latn
E dhimbshme: Ballafaqimi me njeriun që shkatërroi një familje: Djali im po vdes çdo ditë (Video)
Abdallah Khader ishte vetëm dy vjeç kur shoferi i dehur Stewart Richardson e goditi me makinën të cilën e voziste. Vogëlushi e pësoi keq, u bë invalid i përjetshëm, me dëmtim të trurit deri në 80 për qind. Pas pesë vitesh, nëna e thyer ballafaqohet me fajtorin që shkatërroi jetën e tërë familjes, ndërsa xhirimi i takimit në burg e përshkoi botën.
Abdallah Khader ishte një fëmijë i hareshëm, para të cilit ishte jeta. Atë ditë të kobshme, para pesë vitesh, gjithçka u përmbys.
Stewart Richardson, fajtor i aksidentit, nën ndikimin e alkoolit (në gjak kishte tri herë më shumë alkool se sa kufiri i lejuar) goditi veturën e familjes së Abdallahut, teksa ata ktheheshin nga një takim familjar.
Djali e pësoi keq. Ai sot nuk mund të flas, të ecë, e as të shoh, raporton Daily Mail, transmeton Telegrafi.
Në fakt, Stewart Richardson kishte kërkuar ta takojë nënën e vogëlushit që të rrëfehej për atë që ka bërë dhe për të thënë se çdo ditë mendon tek familja e saj. Kjo fjali ngjalli reagimin e nënës së zemëruar.
E thyer në shpirt ajo godiste në dritare dhe bërtiste me lot në sy. Nuk mund të përmbahej. Ndërsa, Richardson e uli shikimin për toke, dhe rrëfehej….
“Kanë kaluar pesë vjet! Pesë vjet! Djali im është duke vdekur çdo ditë, unë kurrë nuk do të të fal”, bërtiste nëna, duke treguar fotografin e fëmijës të cili ai ia ka “marrë” jetën.
“Tani më duhet të shkoj në shtëpi. Dhe, biri im do të duhej të ishte mirë vetëm pse ti je rrëfyer, a?”, bërtiste ajo në dëshpërim.
Richardson është ende në pritje të gjyqit për tragjedinë që ka shkaktuar.
Related Posts
Short URL: http://ejashiqo.us/?p=2866
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn zho_Hant